יומה הראשון של אליפות ישראל בשחייה נפתח בסערה עם שני שיאים ישראלים חדשים, וזאת שבוע בלבד אחרי החגיגה האירופית בבריכה במכון וינגייט.
אנדי מורז מהפועל ירושלים הייתה הראשונה ששברה את השיא הישראלי לבוגרים, כשקבעה זמן של 2:07.34 במשחה 200 מטרים גב לנשים. אחריה במקום השני סיימה קרן זיבנר מהפועל דולפין נתניה עם 2:09.49 ושלישית הייתה זו עמית עברי מהפועל עמק חפר עם 2:10.12.
שיא ישראלי נקבע גם במשחה 50 מטר חופשי שליחות על-ידי בנות דולפין נתניה – זיבנר, גוסטמלסקי, זבולדוף ושיקלר. במקום השני הגיעו בנות הפועל עמק חפר (עברי, פישר, תמיר ופרייבך) שקבעו תוצאה של 1:47.22 ובמקום השלישי היו אלה בנות מכבי פ.מ רעות (מנחם, סידי, פסקרה ובכר) שקבעו 1:48.86.
בגמר 100 מטר פרפר לגברים, בסיום קרב מותח ניצח גיא ברנע מהפועל ירושלים שקבע 51.57. במקום השני סיים מרקוס ג'ון שלזינגר מהפועל דולפין נתניה עם תוצאה של 52.10 ואל המקום השלישי הגיע איתי גורביץ' מהפועל ירושלים עם זמן של 53.02.
במשחה 400 מטר חתירה גברים, ניצח בגמר עידו הבר ממכבי קריית ביאליק שניצח בתוצאה טובה של 3:45.78. שני היה זה דניס לוקטוב שקבע שיא גילאי 15 חדש עם תוצאה של 3:50.08 ושלישי היה זה גיל קיזלר שקבע 3:51.19.
בגמר 400 מטר חתירה נשים, ניצחה חיה סימון זבולדוף שסיימה בתוצאה 4:16.71. אחריה הגיעה עדן גירלואנצה ממכבי קרית אונו עם תוצאה של 4:18.34 ושלישית הגיעה טלי למקוף בתוצאה של 4:18.44.
בגמר 200 מטר גברים, ניצח דוד גמבורג מהפועל ירושלים עם 1:53.56. שני הגיע דוד פרידלינדר מהפועל דולפין נתניה עם 1:57.85 ובמקום השלישי היה זה אלון שמי מהפועל עירוני הוד השרון שקבע 1:58.27.
במשחה הגמר של100 מטר פרפר לנשים, זכתה טמיר גונן כהן מהפועל דולפין נתניה בתוצאה טובה של 1:01.66. במקום השני סיימה קטרין שפיר ממכבי נהריה עם תוצאה של 1:02.68 ואל המקום השלישי הגיעה אורי פרייבך מהפועל עמק חפר עם תוצאה של 1:02.94.
במשחי הגמר הקצרים, 50 מטר חזה לנשים ניצחה זוהר שיקלר מהפועל דולפין נתניה שהוכתרה לאלופת ישראל וניצחה את המקצה עם זמן של 32.47. במקום השני הגיעה דיאנה ניקורוב ממכבי ראשון לציון שקבעה 33.27 ובמקום השלישי הייתה זו גל סידי ממכבי פ.מ. רעות שקבעה 33.50.
בגמר 50 מטר גברים, איתי גולדפדן מהפועל עמק חפר ניצח את המקצה בתוצאה טובה של 27.81, מרחק של 5 מאיות מאמיר חביב מהפועל בת ים שסיים עם 27.86 ושלישי היה זה איתן יודשקין ממכבי קרית ביאליק עם תוצאה של 28.45.